അഫ്ഗാന് പ്രാകൃത യുഗത്തിലേക്ക് തിരിച്ചു പോകും താലിബാനെതിരെ ഇന്ത്യഅമേരിക്ക സംയുക്ത ധാരണയെന്ന് ബ്ലിങ്കന് ന്യൂഡല്ഹി: അഫ്ഗാനിലെ രാഷ്ട്രീയ അന്തരീക്ഷം നിയന്ത്രിക്കാന് ഇന്ത്യയുമായി സംയുക്ത ധാരണയിലെത്തിയതായി ആന്റണി ബ്ലിങ്കന്. നിലവിലെ രാഷ്ട്രീയ സാഹചര്യത്തെ നിലനിര്ത്താനാണ് ശ്രമിക്കുന്നത്. എന്നാല് താലിബാന് അഫ്ഗാനിസ്ഥാനെ പ്രാകൃതാ വസ്ഥയിലേക്കു നയിക്കുകയാണെന്ന് ബ്ലിങ്കന് ചൂണ്ടിക്കാട്ടി. അഫ്ഗാനിലെ സാധാരണക്കാരുടെ ജീവിതം ദു:സ്സഹമാക്കിയാണ് താലിബാന് അക്രമം അഴിച്ചുവിട്ടിരിക്കുന്നത്. ഇത് രാജ്യത്തെ പ്രാകൃതാവസ്ഥയിലേക്ക് നയിക്കുകയാണ്. സാധാരണക്കാരുടെ എല്ലാ അവകാശങ്ങളും നിഷേധിക്കപ്പെട്ടിരിക്കുന്നു. ഇന്ത്യാ സന്ദര്ശനത്തിനിടെയായിരുന്നു അഫ്ഗാന് സ്ഥിതിഗതികളെപ്പറ്റി ബ്ലിങ്കന്റെ പരാമര്ശം. അഫ്ഗാനില് അമേരിക്കന് സൈനിക പിന്മാറ്റത്തെ തുടര്ന്നുണ്ടാകാന് പോകുന്ന രാഷ്ട്രീയ അനിശ്ചിതത്വത്തില് ബ്ലിങ്കന് ആശങ്ക പ്രകടിപ്പിച്ചു. അതേസമയം ഇന്ത്യയുമായി ചേര്ന്ന് രാഷ്ട്രീയ സമവായവും സമാധാനവും എന്നതാണ് അമേരിക്ക ആഗ്രഹിക്കുന്നതെന്നും ബ്ലിങ്കന് പറഞ്ഞു. സൈന്യത്തെ പിന്വലിച്ചാലും അഫ്ഗാന് സഹായം എത്തിക്കാന് ഏതവസരത്തിലും സന്നദ്ധമാണെന്ന ജോ ബൈഡന്റെ തീരുമാനം ആന്റണി ബ്ലിങ്കന് ആവര്ത്തിച്ചു.